Június 14.

Névnapok: Vazul + Elizeus, Estella, Hartvig, Herta, Sztella, Töhötöm, Valérián, Valér

Események 
 1800 – A marengói csata: Bonaparte Napóleon tábornok, a Francia Köztársaság Első Konzulja csapataival szétveri Melas tábornok császári csapatait.
 1809 – A győri csata: I. Napóleon császár francia csapatai visszavonulásra kényszerítik a rosszul irányított magyar nemesi felkelők (inszurgensek) csapatait.
 1826 – Isztambuli janicsárlázadás leverése: a lázadókat lemészárolják, a túlélőket száműzik, a janicsár hadsereget felszámolják.
 1866 – A porosz–osztrák háború kezdete.
 1940 – A Harmadik Birodalom csapatai bevonulnak Párizsba.
 1940 – Francisco Franco tábornok csapatai elfoglalják az addig nemzetközi irányítás alatt álló Tangert.
 1944 – Az amerikai légierő bombázói légitámadást intéznek Kecskemét ellen. Elpusztítják a pályaudvaron veszteglő német olajszállító szerelvényeket. Megsemmisítenek több, a kecskeméti repülőtéren álló német Gigant szállítógépet. A tovább haladó kötelék ezután Budapest déli iparvidékét bombázza. Felgyújtják a csepeli szabadkikötő olajtartályait. Támadják a Weiss Manfréd acélműveket, de a bombák Csepel lakóházaira hullanak. Súlyos bombatámadás éri a Ferencvárosi rendezőpályaudvart is. A budapesti légitámadások 100 halálos áldozatot követelnek. Egy másik amerikai légi kötelék a pétfürdői ipartelepet bombázza. Újabb légicsapást mérnek az előző nap megbombázott szőnyi olajfinomítóra is.
 1977 – Moszkva visszahívja katonai tanácsadóit Szomáliából.
 1985 – Aláírják a schengeni egyezményt.
 1995 – Samil Baszajev csecsen lázadó vezér 100 fegyveresével hatalmába keríti a bugyonnovszki kórházat, az ott tartózkodó polgári személyeket túszul ejti.
 2001 – Csurgó légterében lezuhan egy Cessna 210 kisrepülőgép, fedélzetén a Synergon Rt. vezető munkatársaival. Négyen életüket vesztik.
 2017 – Kigyullad egy toronyház Londonban. 72-en meghalnak.

Sportesemények 
Formula–1
 1964 –  belga nagydíj, Spa-Francorchamps - Győztes: Jim Clark  (Lotus Climax)
 1992 –  kanadai nagydíj, Montreal - Győztes: Gerhard Berger  (McLaren Honda)

Labdarúgás
 2022 – Férfi válogatott mérkőzés: Anglia és Magyarország között a Molineux Stadionban, Wolverhamptonban a 2022–2023-as UEFA Nemzetek Ligájának A ligájában

Születések 
 1753 – Chudy József zeneszerző, karmester; az első magyar opera szerzője; († 1813)
 1798 – František Palacký cseh író, történész, politikus († 1876)
 1811 – Harriet Beecher Stowe amerikai írónő († 1896)
 1822 – Péch Antal magyar bányamérnök, az MTA tagja. A Bányászati és Kohászati Lapok megalapítója, első kiadója és szerkesztője († 1895)
 1856 –  Andrej Andrejevics Markov orosz matematikus, a Markov-lánc megfogalmazója  a valószínűségszámításban († 1922)   
 1858 – Dankó Pista magyar (cigány) hegedűművész, nótaszerző († 1903)
 1864 – Alois Alzheimer német orvos, pszichiáter († 1915)
 1868 – Karl Landsteiner osztrák biológus, orvos († 1943)
 1872 – Szlepecz János vendül: Janoš Slepec magyarországi szlovén római katolikus pap, újságíró és történetíró, aki alkotásait egyaránt írta muravidéki szlovén nyelvjárásban és magyarul († 1936)
 1897 – Oskar Rudolf Kuehnel (Kühnel) magyar származású lengyel katonatiszt, a katyńi vérengzés áldozata. († 1940)
 1903 – Alonzo Church amerikai matematikus, a Church–Turing-tézis és a Church-féle eldönthetetlenségi tétel egyik névadója, a lambda-kalkulus megalkotója († 1995)
 1913 – Henry Banks amerikai autóversenyző († 1994)
 1917 – Kónya Albert fizikus, az MTA tagja, 1956–1957-ben Magyarország oktatásügyi, illetve művelődésügyi minisztere († 1988)
 1919 – Gene Barry amerikai színész († 2009)
 1920 – Nizsinszkij-Márkus Tamara magyar színésznő, Márkus Emília színésznő unokája († 2017)
 1922 – Kevin Roche ír származású amerikai Pritzker-díjas építész († 2019)
 1924 – Kallus László magyar karikaturista, grafikus, újságíró († 1998)
 1925 – Darvas Iván kétszeres Kossuth- és kétszeres Jászai Mari-díjas magyar színművész, a nemzet színésze († 2007)
 1926 – Kollár Lajos építőmérnök, az MTA tagja († 2004)
 1927 – Baranyi László magyar színész
 1928 – Ernesto (később „Che”) Guevara, forradalmár, gerilla-parancsnok († 1967)
 1931 – Abody Béla József Attila-díjas magyar író, újságíró, humorista, műkritikus, színházigazgató († 1990)
 1932 – Kiszely István magyar biológus, történész, antropológus († 2012)
 1934 – Pénzes Bethen magyar zoológus († 2005)
 1935 – Vetró Margit magyar színésznő
 1940 – Laura Efrikian olasz TV-bemondónő, színésznő („Térdenállva jövök hozzád”), 1966-79 között Gianni Morandi felesége
 1946 – Donald Trump amerikai üzletember, politikus, az USA 45. elnöke
 1947 – Baló György magyar televíziós újságíró, a Magyar Televízió kulturális igazgatója († 2019)
 1947 – Farkas György magyar építőmérnök, egyetemi tanár
 1950 – Dóczi János magyar színész
 1951 – Eszményi Viktória magyar énekesnő
 1952 – Márta István magyar zeneszerző
 1954 – Kemény Dénes magyar vízilabda mesteredző
 1954 – Will Patton amerikai színész
 1958 – Eric Heiden olimpiai bajnok amerikai gyorskorcsolyázó
 1959 – Freund Tamás Széchenyi-díjas magyar neurobiológus, MTA elnöke
 1961 – Boy George angol énekes-dalszerző (Culture Club) 
 1967 – Filippa Reinfeldt svéd politikus
 1969 – Steffi Graf német teniszezőnő 
 1972 – Michael Cade amerikai színész
 1975 – Cleo Mitilineou görög opera-énekesnő (szoprán), a budapesti Operaház tagja
 1979 – Beszterczey Attila magyar színész 
 1981 – Chauncey Leopardi amerikai színész
 1985 – Andy Soucek spanyol autóversenyző
 1989 – Maranec Fruzsina magyar színésznő
 1990 – Jeinkler Aguirre kubai műugró
 1994 – Szatmári Csaba magyar labdarúgó
 1996 – Gabe Vincent amerikai születésű nigériai-válogatott kosárlabdázó
 1999 – Tassi Attila magyar autóversenyző

Halálozások 
 1680 – Báthory Zsófia, II. Rákóczi György erdélyi fejedelem özvegye, I. Rákóczi Ferenc anyja, II. Rákóczi Ferenc nagyanyja (*  1629)
 1837 – Giacomo Leopardi olasz költő és gondolkodó (* 1798)
 1907 – Mechwart András gépészmérnök, feltaláló, géptervező, gyárfejlesztő, 1869-től a Ganz gyár vezérigazgatója (* 1834)
 1936 – G. K. Chesterton angol író (* 1874)
 1938 – William Wallace Campbell amerikai asztrofizikus (* 1862)
 1944 – Róth Miksa iparművész, üvegfestő, mozaik-készítő (* 1865)
 1966 – Gergely Sándor magyar író, újságíró (* 1896)
 1976 – Anda Géza magyar származású svájci zongoraművész (* 1921)
 1983 – Könczei Ádám erdélyi magyar néprajzkutató (* 1928) 
 1986 – Jorge Luis Borges argentin író (* 1899)
 1995 – Bobby Grim amerikai autóversenyző (* 1924)
 2023 – Szvoboda Bence magyar motokrosszversenyző (* 1992)

Nemzeti ünnepek, emléknapok, világnapok 
 Véradók Világnapja (Karl Landsteiner Fiziológiai és orvostudományi Nobel-díjas orvos, az emberi vércsoportok felfedezőjének születése évfordulóján)
 A Zászló Napja (Flag Day) az Egyesült Államokban 1777-től és a hadsereg születésnapja 1775-től

Június napjai